OzLabs/hebrew-wiki-articles huggingface dataset:
שון ראיין

שון ראיין (באנגלית: Shawn Ryan, נולד ב-11 באוקטובר 1966 ברוקפורד, אילינוי) הוא תסריטאי ומפיק טלוויזיה אמריקאי.

ראיין יצר והפיק מספר סדרות טלוויזיה ביניהן המגן (2002–2008), היחידה (2006–2009), שקר לי (2009–2011), טיימלס (2016–2018), SWAT (2017–היום) וסוכן הלילה (2023–היום).

== ביוגרפיה ==
ראיין גדל ברוקפורד, אילינוי, ארצות הברית. אמו הייתה מורה ואביו רואה חשבון.<ref name="book"></ref> כילד הוא התעניין בסיטקומים של שנות ה-70.<ref name="book" />

== קריירה ==
לאחר שסיים את לימודיו במכללת מידלברי, ראיין זכה בפרס המחזאות של נורמן ליר בחסות Columbia Pictures Television (שהפכה מאוחר יותר לסוני). הפרס כלל מענק של 25,000 דולר במזומן ופגישות עם מפיקי הטלוויזיה המובילים של קולומביה. מאוחר יותר הוא הפך לכותב צוות בתוכנית "נאש ברידג'ס" ושימש ככותב/מפיק "באנג'ל", לפני שיצר ופעל ככותב ראשי ב"המגן". בהמשך חבר לדייוויד מאמט כדי לשמש כשואו-ראנר של היחידה.

ראיין היה שואו-ראנר של עונה 2 של שקר לי של רשת פוקס. הוא היה שואו-ראנר והמפיק בפועל של הטריירים של FX. הוא גם יצר את דרמת הפשע The Chicago Code.<ref></ref>

ב-2016 יצר את הסדרה טיימלס יחד עם אריק קריפקי שהופצה על ידי Sony Pictures Television. הסדרה היא סדרת דרמה ומדע בדיוני העוסקת במסע בזמן. בכיכובם של אביגיל ספנסר, מלקולם בארט ומאט לנטר.

ב-2017 יצר יחד עם אהרון רחסן תומאס את S.W.A.T שעלתה ב-CBS ב-2 בנובמבר 2017 והופקה על ידי Original Film, CBS Studios ו-Sony Pictures Television. הסדרה המשטרית בכיכובו של שמאר מור – שודרה במשך שש עונות וחודשה לעונה שביעית ואחרונה ב-2023.

ב-2023 יצר את הסדרה סוכן הלילה, סדרת טלוויזיה מסוגת מותחן פעולה, בכיכובם של גבריאל באסו ולוסיאני ביוקנן. הסדרה עלתה לשידור בנטפליקס ב-23 במרץ 2023. בארבעת ימיה הראשונים היא הפכה לסדרה השלישית הנצפית ביותר בנטפליקס, ותוך שבוע היא חודשה לעונה שנייה, בניגוד לתכנון שתהיה זו סדרה בעלת עונה אחת.

== פרסים ומועמדויות ==
ראיין היה מועמד לפרס כתיבה יוצאת דופן לסדרת דרמה ב-2002 (פרס אמי), ולפרס הומניטאס ב-1998.

== חיים אישיים ==
ריאן נשוי לשחקנית קאתי קאלין ראיין, ששיחקה ב"המגן" וב"קוד שיקגו". יש להם שני ילדים.<ref></ref><ref></ref><ref></ref>

== פילמוגרפיה ==
=== בקולנוע ===
* ברוכים הבאים להוליווד (1998) (תסריט וסיפור)

=== בטלוויזיה ===
* החיים עם לואי (1997–1998) (כותב)
* נאש ברידג'ס (1997–2000) (כותב)
* אנג'ל (2000–2001) (כותב)
* המגן (2002–2008) (יוצר, כותב ומפיק בפועל)
* היחידה (2006–2009) (כותב ומפיק בפועל)
* שקר לי (2009–2011) (מפיק בפועל)
* טרייר (2010) (כותב ומפיק בפועל)
* The Chicago Code (2011) (יוצר, כותב ומפיק בפועל)
* מוצא אחרון (2012–2013) (יוצר, כותב ומפיק בפועל)
* Mad Dogs (2015–2016) (כותב ומפיק בפועל)
* The Get Down (2016–2017) (מפיק בפועל)
* טיימלס (2016–2018) (יוצר, כותב ומפיק בפועל)
* SWAT (2017–הווה) (יוצר, כותב ומפיק בפועל)
* סוכן הלילה (2023) (יוצר, כותב ומפיק בפועל)

== קישורים חיצוניים ==

== הערות שוליים ==

קטגוריה:בוגרי מידלברי קולג'
קטגוריה:תסריטאי טלוויזיה אמריקאים
קטגוריה:מפיקים אמריקאים
קטגוריה:אמריקאים שנולדו ב-1966
אודסקי וסטניק

אודסקי וסטניק (ברוסית: Одесский вестник, מילולית: המבשר (או: המגיד) של אודסה) היה עיתון שיצא לאור בעיר אודסה שב בין השנים 1827–1893 בשפה הרוסית והצרפתית.

העיתון יצא לאור בפקודת הנסיך מיכאיל סמיונוביץ' וורונצוב בעריכתם של אלכסיי ליובשין (הוא אלכסיס דה לבשין ) ואחרים. בראשית שנות ה-40 של המאה ה-19 עבר העיתון להתפרסם ברוסית בלבד והחל מ-1833 נוספו לו מוספים ספרותיים שכללו סיפורים קצרים, יומני מסע ועוד. אלכסנדר טרויניצקי היה העורך שביסס את העיתון והפך אותו לאחד הפופולריים ביותר בקרב תושבי אודסה, הוא התמנה ב-1834 ושימש בתפקיד העורך קרוב ל-23 שנים.

במשך רוב ככל שנות פעילותו היה העיתון כפוף ישירות לשלטונות העיר אודסה.

לאחר שנים של אי־יציבות בשנות ה-80 של המאה ה-19 חדל העיתון מלהתפרסם באוגוסט 1893.

אוסף מלא של כל גליונות העיתון ההיסטוריים מצוי בספרייה המדעית הלאומית של אודסה.

ב-1991, קרוב למאה שנה לסגירתו של העיתון, הוקם עיתון חדש בשם זה באודסה שבאוקראינה, עורכי העיתון החדש מיתגו אותו כפרסום המשך ל'אודסקי וסטניק' המקורי, ואף חגגו ב-2007, חגיגות 180 שנה לעיתונם 'הוותיק בעיתוני אוקראינה'.

==קישורים חיצוניים==

* [https://ru.wikisource.org/wiki/ЭСБЕ/Одесский_Вестник?cpPosIndex=1 הערך 'אודסקי וסטניק'], ב , מוקלד באתר ויקיטקסט ברוסית 

==הערות שוליים==

קטגוריה:האימפריה הרוסית: עיתונים
קטגוריה:אודסה
רודה ענתר

רודה עבד אל-חסן ענתר (בערבית: رضا عبد الحسن عنتر, תעתיק מדויק: רד'א עבד אלחסן ענתר; נולד ב-12 בספטמבר 1980) הוא כדורגלן עבר לבנוני ששיחק בעמדת הקשר.

==קריירת מועדונים==
ענתר נולד בפריטאון בירת סיירה לאון למשפחה ממוצא לבנוני ובגיל צעיר חזר עם משפחתו ללבנון. התחיל לשחק כדורגל בקבוצת הכדורגל של טדאמון צור. בעונת ערך את הופעת הבכורה שלו בקבוצה הבוגרת ואף הבקיע את שער הבכורה שלו במשחק זה במשחק בו ניצחה טדאמון 1-3 את צפאא ביירות.

בקיץ ענתר הושאל להמבורג מהבונדסליגה, לאחר שמאמן נבחרת לבנון תיאו בקר המליץ עליו לראשי המועדון. ב-11 באוגוסט ערך את הופעת הבכורה שלו בקבוצה בתיקו 1-1 נגד מינכן 1860. ב-2 במרץ 2002 הבקיע את שער הבכורה שלו בקבוצה בניצחון 1-3 נגד נירנברג.

בהמבורג שיחק שנתיים כשחקן מושאל בסיומן חתם בפרייבורג אליה הגיע כשחקן חופשי. בתחילת העונה נפצע לכן ערך את הופעת הבכורה שלו בקבוצה רק בדצמבר בה כבש שלושער בניצחון 2-4 נגד בוכום.

בשנת ענתר חתם לשנתיים בפ.צ. קלן ביחד עם עמיתו לנבחרת יוסף מוחמד. ב-10 באוגוסט ערך את הופעת הבכורה שלו בקבוצה בניצחון 0-2 נגד זנקט פאולי. ב-23 במרץ הבקיע את שער הבכורה שלו בקבוצה בבעיטת מספריים בניצחון 1-2 נגד ווין ויסבאדן, שנבחר כשער החודש בבונדסליגה השנייה. במחזור הלפני אחרון של העונה, ענתר כבש צמד בניצחון 0-2 נגד מיינץ 05 שהבטיח לקבוצתו עלייה לבונדסליגה. בפברואר שוחחר מהמועדון.

ב-16 במרץ 2009 הצטרף לשאנדונג לוננג מליגת העל הסינית תמורת 700 אלף אירו. במחזור הראשון של עונת הבקיע את בהפסד 2-1 נגד גוויג'ואו רנה.

בדצמבר חתם בג'יאנגסו סיינטי והצטרף אליה חודש לאחר מכן. ב-8 במרץ ערך את הופעת הבכורה שלו בקבוצה בניצחון 0-1 נגד גוויג'ואו רנה. ב-16 בינואר 2015 הצטרף להאנגג'ו גרינטאון.

בשנת , ענתר חזר ללבנון וחתם בטדאמון צור מועדון נעוריו ולקראת סיום העונה הודיע על פרישה מכדורגל.

==קריירה בינלאומית==
ענתר זומן לראשונה לסגל הנבחרת הצעירה של לבנון בשנת ובאותה שנה זומן לראשונה לסגל הנבחרת הבוגרת. ב-18 באוגוסט 1998 ערך את הופעת הבכורה שלו בנבחרת בהפסד 1-0 ל. ב-25 במאי 2000 הבקיע את כבש את שערו הראשון בנבחרת בניצחון 2–0 נגד . בשנת ענתר הבקיע ששה שערים בנבחרת דבר שהוביל את מאמן הנבחרת תיאו בקר הגרמני להמליץ עליו להמבורג מהבונדסליגה. ב-24 בדצמבר 2022 כבש שלושער בניצחון 2-4 נגד .

ב-25 במרץ 2013 הודיע על פרישה מהנבחרת בגלל עומס שהרגיש, אולם כחצי שעה לאחר מכן הודיע על חזרה לנבחרת. ב-5 במרץ 2014 רשם את משחקו האחרון בנבחרת בניצחון 2-5 נגד ואף כבש בו שערו האחרון בנבחרת.

==חיים אישיים==
אחיו הבכור פייסל הוא גם כדורגלן עבר. בנוסף להיותו דובר ערבית הוא דובר גם אנגלית, גרמנית ומנדרינית.

==תארים==
; המבורג
*גביע הליגה הגרמנית: 

; פרייבורג
*הבונדסליגה השנייה: 

; שאנדונג טאיישן
*ליגת העל הסינית: 

; אישיים
*הנציג הלבנוני בIFFHS
*שחקן העונה בליגת העל הלבנונית: 
*נבחרת העונה בליגת העל הלבנונית: , 

==קישורים חיצוניים==

קטגוריה:כדורגלנים לבנונים
קטגוריה:קשרי כדורגל לבנונים
קטגוריה:כדורגלני המבורג
קטגוריה:כדורגלני פרייבורג
קטגוריה:כדורגלני פ.צ. קלן
קטגוריה:כדורגלני שאנדונג טאיישן
קטגוריה:כדורגלני ג'יאנגסו
קטגוריה:כדורגלני ג'ג'יאנג גרינטאון
קטגוריה:כדורגלני נבחרת לבנון
קטגוריה:כדורגלני גביע אסיה 2000
קטגוריה:מאמני כדורגל
קטגוריה:לבנונים שנולדו ב-1980
קווין פאנטר

קווין אקסבייר פאנטר הבן (בסרבית: Кевин Ксавиер Пантер Џуниор, באנגלית: Kevin Xavier Punter Junior; נולד ב-25 ביוני 1993) הוא כדורסלן סרבי יליד-ארצות הברית המשחק בברצלונה מליגת העל הספרדית בכדורסל והיורוליג.

== קריירת מכללות ==
לאחר שסיים את בית ספר התיכון שיחק פאנטר כדורסל מכללות בקולג' הקהילתי סטייט פייר במיזורי מ-2012 עד 2014, ובאוניברסיטת טנסי מ-2014 עד 2016. בשנתו האחרונה בטנסי העמיד פאנטר ממוצעים של 22.1 נקודות למשחק ו-3.4 ריבאונדים למשחק. אף על פי שהחמיץ חמישה משחקים במשחקי אזור ה-SEC, הוא נבחר לחמישיית העונה השנייה ב-SEC לאחר שסיים עם במקום השלישי בנקודות ובמקום הרביעי באחוזי עונשין (85.3%).

== קריירה מקצועית ==
לאחר שלא נבחר בדראפט ה-NBA {{כ}}2016 שיחק פאנטר במדי מינסוטה טימברוולבס בליגת הקיץ של ה-NBA. הוא חתם בלאווריו מליגת העל היוונית וב-21 משחקים במדיה העמיד ממוצעים של 12.2 נקודות, 2.4 ריבאונדים ו-0.9 אסיסטים למשחק. ב-27 במרץ 2017 הוא עזב לאנטוורפ ג'יינטס מליגת העל הבלגית עד לסיום העונה.

ביולי 2017 הוא חתם ברוזה ראדום מליגת העל הפולנית בכדורסל. הוא שיחק ב-16 משחקים בקבוצה והעמיד ממוצעים של 20.6 נקודות, 3.4 ריבאונדים ו-1.7 אסיסטים למשחק בעונת 2017/2018 בליגת האלופות בכדורסל.

ב-10 בפברואר 2018 עבר פאנטר לא.א.ק. אתונה לשארית העונה, במדיה זכה ב ב-2018. ב-6 במאי זכה פאנטר גם בליגת האלופות, לאחר שבניצחון בגמר על מונקו קלע 16 נקודות.

ב-6 ביולי 2018 חתם פאנטר ב מליגת העל האיטלקית לעונת . הוא הוביל את הקבוצה לזכייה בליגת האלופות לאחר שרשם 21 נקודות ושמונה ריבאונדים בחצי הגמר על ברוזה במברג ו-26 נקודות ושבעה ריבאונדים בגמר מול טנריפה. הוא זכה בפרס ה-MVP של הפיינל פור ונבחר לחמישיית העונה.

ב-28 ביוני 2019 חתם פאנטר לשנתיים במועדון היורוליג היווני אולימפיאקוס. ב-24 בדצמבר 2019 הוא שוחרר מהקבוצה ושלושה ימים לאחר מכן חתם בקבוצת היורוליג הסרבית הכוכב האדום בלגרד להמשך העונה. ב-11 בפברואר 2020 הוא קיבל דרכון ואזרחות סרבים.

ב-18 ביוני 2020 חתם פאנטר בקבוצת היורוליג האיטלקית אולימפיה מילאנו, במדיה הופיע ב-36 משחקי יורוליג, העמיד ממוצעים של 14.3 נקודות, 1.6 ריבאונדים ו-1.4 אסיסטים למשחק והוביל אותה למקום השלישי בפיינל פור היורוליג .

ב-2 ביולי 2021 חתם לשנתיים בפרטיזן בלגרד מליגת העל הסרבית בכדורסל, הליגה האדריאטית והיורוקאפ. בעונת הוא הוביל אותה לרבע גמר היורוליג ולזכייה באליפות הליגה האדריאטית, בה נבחר גם ל-MVP של הגמר.

ב-19 ביוני חתם פאנטר בברצלונה מליגת ה-ACB הספרדית והיורוליג.

== קישורים חיצוניים ==

*[https://www.fiba.basketball/en/player/231272/Kevin-Punter פרופיל], באתר פיב"א
*[https://maccabi.co.il/news.asp?id=10936 תעודת זהות: קווין פאנטר], באתר מכבי תל אביב, 11 בינואר 2024

== הערות שוליים ==

קטגוריה:כדורסלנים אמריקאים
קטגוריה:כדורסלנים סרבים
קטגוריה:כדורסלנים אפרו-אמריקאים
קטגוריה:ניו יורק: כדורסלנים
קטגוריה:כדורסלני אוניברסיטת טנסי
קטגוריה:כדורסלני לאווריו
קטגוריה:כדורסלני אנטוורפ ג'יינטס
קטגוריה:כדורסלני א.א.ק. אתונה
קטגוריה:כדורסלני וירטוס בולוניה
קטגוריה:כדורסלני אולימפיאקוס
קטגוריה:כדורסלני הכוכב האדום בלגרד
קטגוריה:כדורסלני אולימפיה מילאנו
קטגוריה:כדורסלני פרטיזן בלגרד
קטגוריה:כדורסלני ברצלונה
קטגוריה:ספורטאים אמריקאים באיטליה
קטגוריה:ספורטאים אמריקאים בספרד
קטגוריה:אמריקאים שנולדו ב-1993
קטגוריה:סרבים שנולדו ב-1993
אירל ג'אן

אירל ג'וד ג'אן (באנגלית: Earl Jude Jean; נולד ב-9 באוקטובר 1971) הוא כדורגלן עבר סנט לוסי ששיחק בעמדת החלוץ.

==קריירה==
ג'אן התחיל את הקריירה שלו בקבוצות כדורגל בליגות הנמוכות בפורטוגל. בקיץ חתם בלסה מהליגה השנייה והיה שותף לעלייה של המועדון בליגת העל הפורטוגזית, אולם בסוף השנה חתם בפלגייראס.

בקיץ חתם באיפסוויץ' טאון מהפוטבול ליג צ'מפיונשיפ, ממנה עבר כעבור זמן קצר לרות'רהאם יונייטד ולאחר מכן בפליימות' ארגייל. 

בהמשך הקריירה שיחק בוו קונקשן מטרינידד וטובג, היברניאן, חפיי שואנגי וסיים את הקריירה שלו בסאן חואן ג'בלוטה. במדיה האחרונה אף שימש כמאמן לאחר פרישתו לתקופה של כחצי שנה.

מאז ג'ן משמש כעוזר מאמן בוו קונקשן.

==קישורים חיצוניים==

קטגוריה:כדורגלנים סנט לוסים
קטגוריה:חלוצי כדורגל
קטגוריה:כדורגלני איפסוויץ' טאון
קטגוריה:כדורגלני רות'רהאם יונייטד
קטגוריה:כדורגלני פלימות' ארגייל
קטגוריה:כדורגלני היברניאן
קטגוריה:מאמני כדורגל
קטגוריה:ילידי 1971
מוסדות ירים משה

מוסדות ירים משה הם קבוצת מוסדות הכוללים ישיבה גדולה, ישיבה קטנה, בית ספר יסודי לבנות וסמינר לבנות ותלמוד תורה לבנים. כולם בראשות הרב עזרא ניסן

== היסטוריה ==
מוסדות ירים משה הוקמו לאורך השנים על ידי הרב עזרא ניסן, למשפחות בני תורה מהציבור החרדי-ספרדי. המוסדות מתאפיינים בשמרנות ובאדיקות רוחנית, והם נותנים מענה למשפחות מתושבי האזור ומהפריפריה.

== ישיבת רינת התורה ==
הישיבה הוקמה על ידי הרב עזרא ניסן בא' באלול ה'תשנ"ג ספטמבר 1993.

בתחילתה שהתה בשכונת הבוכרים (במבנה המשמש כיום את ישיבת תפארת לוי), משם עברה למבנה ברחוב רש"י ומשם למשכנה, נכון ל-2024, ברחוב מלכי ישראל בירושלים.

בשנת ה'תשפ"ג יצאה הישיבה לקמפיין "נפשנו חכתה" למען הקמת בניין לישיבה, וגייסה כ-9,000,000 ש"ח.<ref></ref>

=== סגנון הישיבה ===
סגנון הישיבה נחשב לשמרני מאוד, והאווירה בה מלוכדת ומשפחתית. התלמידים והבוגרים מחזיקים בקשר קרוב לראש הישיבה ורבים מהם מתאמצים אחר נישואיהם לגור בסמיכות לישיבה.

== בית ספר ירים משה ==
בית הספר ירים משה הוא בית ספר יסודי שהוקם בשנת 2002 על ידי הרב עזרא ניסן, כבית ספר שמור למשפחות בני תורה מהזרם החרדי-ספרדי. בית הספר מתאפיין בקו שמרני ואדוק מאוד.

בית הספר שוכן ברחוב מלכי ישראל בירושלים, ולומדות בו מעל מאה תלמידות.<ref>[https://www.serviceman.co.il/2022/05/סמינר-לבנות-ירים-משה-ירושלים/ בית ספר ירים משה] באתר אינדקס מוסדות ושירותים</ref>

== סמינר ירים משה ==
סמינר לבנות ירים משה הוא מסגרת לימודית המשכית לבית הספר היסודי "ירים משה", ורוב מוחלט של התלמידות הלומדות בו למדו לפני כן בבית הספר היסודי. הסמינר אף הוא מתאפיין בשמרנות ואדיקות גבוהה, ושמירת ההלכה והמורשת הספרדית. הסמינר הוקם ב־2001.

הסמינר שוכן ברחוב יהודית בירושלים, ולומדות בו מעל מאה בנות.<ref>[https://www.allschool.co.il/מוסדות/176909/סמינר-לבנות-ירים-משה-ירושלים סמינר ירים משה] באתר אולסקול</ref>

== קישורים חיצוניים ==
* [https://www.guidestar.org.il/organization/580160984 מוסדות ירים משה] באתר גיידסטאר
* [http://www.torahindex.com/he/inst/institutionsDetail.aspx?index=1&instID=3097 מוסדות ירים משה] באתר עולם התורה
* [https://www.youtube.com/watch?v=8sng4Xn05EY&ab_channel=בועזבןארי הקפות שניות בישיבת רינת התורה] באתר יוטיוב
* [https://www.youtube.com/watch?v=nuDen91cM8c&ab_channel=ישראלכהן-הפקותוידאו סרטון על ישיבת רינת התורה] באתר יוטיוב

== הערות שוליים ==

קטגוריה:ירושלים: מוסדות חינוך
קטגוריה:חינוך חרדי
איסור מכירת הארץ לצמיתות

וְהָאָרֶץ לֹא תִמָּכֵר לִצְמִתֻת היא מצוות לא תעשה שאוסרת על יהודי למכור שטחי אדמה בארץ ישראל במכירה מוחלטת לעולם. האיסור הוא הן על המוכר והן על הקונה.
כך נאמר בתורה: 

הרמב"ם, ספר החינוך והסמ"ג מנו מצווה זו במניין המצוות.

לפי רש"י האיסור הוא על הלוקח שאינו מחזיר את הקרקע בשנת היובל למוכר.

קק"ל, על בסיס מצווה זו, דאגה לכך שהארץ לא תימכר לצמיתות. קק"ל רכשה קרקעות בארץ ישראל (במימון תרומות שנאספו בעיקר מיהודי העולם), ומסרה את הקרקעות למתיישבים בהם בחכירה בלבד, כאשר הקרקע עצמה נשארת קניין לעם היהודי. הדברים קיבלו עיגון בחוק יסוד: מקרקעי ישראל.
==הלכות המצווה==
===מתי והיכן נוהגת המצווה===
אסור למכור את אדמת ארץ ישראל שנתחלקה לשבטים לצמיתות. האיסור נוהג רק בזמן שהיובל נוהג.

===גדר המצווה ומי עובר על האיסור===
נמכר השטח לצמיתות, לשיטת הרמב"ם המוכר והקונה עוברים על מצוות לא תעשה, ומעשיהם אינם מועילים, ולכן תחזור השדה לבעליה בשנת היובל.

לדעת הרמב"ן נלמד מכאן גם האיסור למכור או לתת שטחי אדמה מארץ ישראל לגוי: 

הראי"ה קוק מבאר שלשיטה זו ההבחנה בין לא תחנם לבין "והארץ לא תימכר לצמיתות" היא שלא תחנם אוסר גם מכירה זמנית לגוי עובד עבודה זרה, ואילו "לא תימכר לצמיתות" אוסר מכירה קבועה לכל גוי, ואפילו לגר תושב.

לשיטת רש"י האיסור הוא על הלוקח כאשר הוא מעכב את השדה ואינו מחזירו בשנת היובל.

כמו במרבית מצוות לא תעשה, אין חילוק באיסור זה בין גברים לנשים.

===עונש===
בספר החינוך כתב שלדעת הרמב"ם, כאשר המוכר והקונה עשו מעשה במכירה עונשם הוא מלקות. ואילו לדעת הרמב"ן אינו לוקה. לעומת זאת המשנה למלך כתב שהרמב"ם לא מנה מצווה זו במניין המצוות שלוקים עליהם, וכן לפי הכלל שכל שמעשיו אינם מועילים אינו לוקה.

==קישורים חיצוניים==
* הרב שלמה רוזנפלד, [https://www.machonso.org/hamaayan/?gilayon=29&id=992 הפרטת קרקעות המדינה], מתוך המעין, באתר מכון שלמה אומן

==הערות שוליים==

קטגוריה:מצוות לא תעשה
קטגוריה:פרשת בהר
קטגוריה:שמיטה ויובל
מרצל קדושה

מרצל קדושה (במקור מור קריסהאבר<ref>A Belügyminisztérium 1899. évi 38558. sz. rendelete.</ref> עד 1899, בהונגרית: Kadosa Marcell; 7 באפריל 1874, קישקונהלש – לאחר 20 באוקטובר 1944, גרמניה) היה עורך דין, עיתונאי לוחם, סופר, יהודי-הונגרי. בשל יהדותו ספריו נאסרו ונגרסו בתקופת מלחמת העולם השנייה והוא נכלל על ידי המשטר בתוך רשימת הסופרים האסורים.

== ביוגרפיה ==
מור קריסהאבר נולד במשפחה יהודית בורגנית בקישקונהלש. הוא למד משפטים באוניברסיטת בודפשט (שמה היום אוניברסיטת אטווש לוראנד). פתח משרד עורכי דין בעיר הולדתו ולאחר מכן בבודפשט. הוא כתב ועסק בפוליטיקה הן בתקופת הדואליזם והן בתקופה בין שתי מלחמות העולם. הוא היה חבר פעיל בחיים הציבוריים של בירת הונגריה. כיהודי גורש למחנה ריכוז ב-1944 ולא שרד שם את השואה.

== פעילותו ==
קדושה הצטרף מוקדם מאוד ל"מפלגה הדמוקרטית האזרחית" של וילמוש ואז'וניי. יחד עם ואז'וני, הוא ערך את העיתון השבועי "אוי סאזאד", כלומר "מאה חדשה" (Új Század), לאחר מכן מ-1905 את "נפ" כלומר "העם" (Nép), ולבסוף מ-1910 עם ינה לאנצי (במקור לווינגר) את כתב העת "סקירת המדיניות החברתית" (Szociálpolitikai Szemle). כתביו הפוליטיים, הספרותיים והסוציולוגיים פורסמו במגוון עיתונים ובכתבי עת מהשורה הראשונה כמו:
* "וילאג" (Világ)
* "מאדיאר הירלפ" (Magyar Hírlap)
* ניוגט
* "העיתון העצמאי" (Független Újság)

ובכתבי עת מיוחדים אחרים.

== יצירותיו ==
* בלנקה. בודפשט, 1898
* שוטה הכוסית (צ'ייסר). בודפשט, 1902
* האמונה הטפלה של מכסי המגן

== לקריאה נוספת ==
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0529.html גישה מקוונת]
* Magyar életrajzi lexikon ([https://mek.oszk.hu/00300/00355/html/ABC07165/07214.htm לקסיקון ביוגרפי הונגרי]. עורכת ראשית אגנש קניירש)
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM90524 נתוניו] במאגיר המוזיאון הספרותי פטפי)

== קישורים חיצוניים ==

* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/k-760F2/kadosa-marcell-76123/ מרצל קדושה] באתר Arcanum
* [https://hdke.hu/emlekkonyv/kadosa-marcell/ קדושה מרצל] באתר hdka
* [https://epa.oszk.hu/00000/00022/00320/09706.htm מאמר של מרצל קדושה] "הרועה המחכה למלך" בכתב העת ניוגט
* [https://epa.oszk.hu/00000/00022/00258/07640.htm מאמר של מרצל קדושה] "פירוק הנשק" בכתב העת ניוגט
* [https://bookline.hu/product/home.action?_v=Dr_Kadosa_Marcel_A_vamvedelem_babonaja&type=20&id=3964575 ספרו של מרצל קדושה] "האמונה הטפלה של מכסי המגן"

== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:עורכי דין יהודים הונגרים
קטגוריה:אסירים במחנות ריכוז
קטגוריה:נספי השואה
קטגוריה:סופרים אסורים (הונגריה 1944)
קטגוריה:קישקונהלש: אישים
קטגוריה:הונגרים שנולדו ב-1874
קטגוריה:הונגרים שנפטרו ב-1944
Rockstar (אלבום של דולי פרטון)

Rockstar (בעברית: רוקסטאר) הוא אלבום האולפן ה-49 של הזמרת-יוצרת האמריקאית דולי פרטון. האלבום יצא לאור ב-17 בנובמבר 2023, על ידי חברות התקליטים ביג משין רקורדס ובטרפליי רקורדס.<ref name="EveningStandard"></ref><ref name="iHeart"></ref><ref></ref><ref name="billboard" /> האלבום הוא פרויקט שיתופי עם מגוון מוזיקאים מז'אנר רוק, המסמן את הגיחה הראשונה של פרטון לז'אנר הרוק.

הסינגל הראשי "World on Fire", יצא לאור ב-11 במאי 2023.<ref name="wof" /> הסינגל השני "Magic Man", בהשתתפות אן וילסון ביחד עם אורח מיוחד הווארד ליס יצא לאור ב-15 ביוני 2023.<ref name="RS-singles"></ref> הסינגל השלישי, "Bygones", בהשתתפות רוב הלפורד ביחד עם אורח מיוחד ניקי סיקס וג'ון 5 יצא לאור למחרת.<ref name=bygones/> הסינגל הרביעי, "We Are the Champions"/"We Will Rock You", יצא לאור ב-21 ביולי 2023. הגרסה של פרטון לשיר "Let It Be", בהשתתפות פול מקרטני ורינגו סטאר ביחד עם אורח מיוחד פיטר פרמטון ומיק פליטווד, יצא לאור כסינגל החמישי של האלבום. ב-18 באוגוסט 2023.<ref name="Let It Be" /> הסינגל השישי, הגרסה של פרטון לשיר "" בהשתתפות לינדה פרי, יצא לאור ב-22 בספטמבר 2023.<ref></ref>

==רקע והכרזה==
במהלך בשנת 2022, פרטון הייתה מועמדת היכל התהילה של הרוק אנד רול אך היא סירבה בתחילה לקבל את הכבוד מכיוון שמבצעת שירים אך ורק בסגנון מוזיקת קאנטרי ולא במוזיקת רוק.<ref></ref><ref name="decline"></ref> בתגובה, פרטון הצהירה על כוונתה להקליט אלבום מיוחד בסגנון רוק עם שלל אורחים מוזיקליים מהז'אנר הזה כדי להצדיק את שילובה בהיכל התהילה.<ref></ref><ref name="Reason"></ref> פרטון ביצעה את השיר "Rockin'", שיר מקורי, בטקס החניכה להיכל התהילה.<ref></ref><ref name="Farthing"></ref>

פרטון סיפרה שהצלחיה להשיג מספר גדול של משתפי פעולה במהלך מספר חודשים והכריזה, כולל כמה מהאמנים שאיתם הופיעה בטקס היכל התהילה, כמו פט בנאטר, ניל חיראלדו, סיימון לה-בון ורוב הלפורד, ואורחים נוספים כמו פינק, ברנדי קרלייל ושריל קרואו. פרטון הכריזה רשמית על ההקלטה במהלך שהתארחה בתוכנית "The Tonight Show עם ג'ימי פאלון" ב-30 בנובמבר.<ref name="vulture"></ref> ב-31 בדצמבר, טרם חשיפת רשימת הרצועות הרשמית של האלבום, פרטון ביצעה את השיר "Wrecking Ball" עם בתה הסנדקית מיילי סיירוס בהופעה משותפת לסילבסטר הנקראת "Miley's New Year's Eve Party".<ref></ref>

ב-17 בינואר 2023, פרטון התארחה בתוכנית האירוח "The View" במהלכה חשפה שתוציא את אלבומה ה-49 הנקרא Rockstar.<ref name="announce"></ref> והשמיעה בבוכרה את הסינגל המוביל "World on Fire". ביום צאתו ביצעה פרטון בהשמעת בכורה את הסינגל בטקס פרסי האקדמיה ה-58 למוזיקה בקאנטרי.<ref name="billboard"></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Rockstar
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|17 בנובמבר 2023
|הורדה דיגיטלית • הזרמת מוזיקה • תקליטור • תקליט • מארז תקליטורים
|בטרפליי • ביג משין
|<ref name="bb"></ref>
|}

==קישורים חיצוניים==

== ביאורים ==

==הערות שוליים==

קטגוריה:אלבומי 2023
קטגוריה:אלבומי דולי פרטון
קטגוריה:אלבומים באנגלית
בית שנקר

בית שנקר הוא בית שעמד ברחוב ביאליק 26 בתל אביב, ליד בניין העירייה הישן. הבית נתרם לעירית תל אביב לצורך הקמת בית תרבות עירוני, ושימש כמוזיאון וכספרייה למוזיקה, עד שנהרס בשנת 1994 ועל מקומו הוקם מרכז פליציה בלומנטל למוזיקה.

==היסטוריה==
בית שנקר נתרם לעירית תל באביב, על ידי אריה שנקר, בשנת 1951, לצורך הקמת בית תרבות. בתחילה היה רצון להציג בו את אוספיו של מוזיאון הארץ. בשנת 1955 נשקל להקים בו ספרייה ציבורית. עד אז פונו רוב הדיירים שהתגוררו בבניין. בשנת 1958 הוחלט להקים במבנה תצוגה לתולדות תל אביב, לקראת יובל החמישים של העיר. בשנת 1967 התקיים בבניין תערוכה לכבוד 50 שנה להצהרת בלפור. בסוף שנות ה-60 הוחל בהעברת המוזיאון בבניין אל בית העיר תל אביב-יפו הסמוך.

בשנת 1959 הוקצה הקומה העליונה של הבניין למוזיאון גנזא. מוזיאון גנזא עבר בשנת 1963 לקריית המוזיאונים של מוזיאון הארץ. ב-27 באפריל 1965 נפתח מוזיאון הכתב בבית שנקר, כמוזיאון-משנה של מוזיאון הארץ. בשנת 1972 הועבר מוזיאון הכתב ל-'קריית המוזיאונים' ברמת אביב

בשנת 1974 עברה הספרייה הספרייה המוזיקלית לבית שנקר.

==הערות שוליים==

קטגוריה:רחוב ביאליק (תל אביב)
צבי הנינג'ה: הרונין האחרון

צבי הנינג'ה: הרונין האחרון (מאנגלית: Teenage Mutant Ninja Turtles: The Last Ronin) היא סדרה קצרה בעלת חמש חוברות קומיקס שהופצה על ידי IDW Publishing ב-28 באוקטובר 2020. עלילת החוברות נכתבה על ידי , , טום וולץ ואנדי קון. החוברות אוירו על ידי קון ובן בייטס. אף על פי שהחוברות פורסמו על ידי IDW, הן לא קשורות לסדרת הקומיקס הראשית של "צבי הנינג'ה" שרצה במקביל תחת אותה החברה. סדרת המשך בשם "צבי הנינג'ה: הרונין האחרון: השנים האבודות" שוחררה בשנת 2023.

עלילת החוברות מספרת על עתיד דיסטופי בו רוב צבי הנינג'ה נרצחו מלבד צב אחד שנשבע לנקום בשבט הרגל על מות משפחתו.

== עלילה ==
=== משאלת מוות ===
החוברת הראשונה. במקור הייתה אמורה להתפרסם ב-19 באוגוסט 2020, אולם הפצתה נדחתה בגלל מגפת הקורונה ופרישתו של המאייר אנדי קון במהלך הפרויקט. החוברת פורסמה ב-28 באוקטובר 2020.

בעתיד אפל, העיר ניו יורק נשלטת על ידי אורוקו הירוטו, נכדו של שרדר ובנה הממזר של קראי. אורוקו שולט על העיר ניו יורק שהפכה לפשיסטית וטוטליטרית. צב נינג'ה יחיד הרדוף על ידי חזיונות בו מופיעים אחיו המתים מחליט לשים קץ לשלטונו של הירוטו, אותו הוא מאשים במות משפחתו.

=== הראשון ליפול ===
החוברת השנייה. פורסמה ב-17 בפרואר 2021.

סודות ישנים צפים והקוראים מגלים מה קרה עשור קודם לכן ומה הוביל לעתיד הדיסטופי. הרונין פוגש בחברה חדשה, אך שבט הרגל מחפשו ברחבי העיר. במקביל, הקוראים לומדים על חלקו של באקסטר סטוקמן בעתיד הדיסטופי.

=== להילחם או לברוח ===
החוברת השלישית. פורסמה ב-26 במאי 2021.

חברים לא צפויים מהעבר חושפים תוכנית שיכולה לשנות את ההווה. בינתיים, שבט הרגל ממשיך לחפש אחר הרונין.

=== דם בשלג ===
החוברת הרביעית. פורסמה ב-22 בספטמבר 2021.

הרונין מסכים ללמד את קייסי מארי (בתה של אפריל אוניל) נינג'יטסו ותוכנית המורדים יוצאת לפעולה. הקוראים לומדים כיצד הירוטו הגיע למעמדו כשליט העיר ניו יורק.

=== הרונין האחרון ===
החוברת החמישית והאחרונה. פורסמה ב-27 באפריל 2022.

הקרב האחרון נגד הירוטו מתחיל. בסופו של דבר, הירוטו ומיכלאנג'לו נהרגים שניהם ואפריל מנחמת את מיכלאנג'לו בזמן גסיסתו. לאחר שמת, מיכלאנג'לו מתאחד עם אחיו, כעת צעירים יותר, עם ספלינטר וקייסי ג'ונס.

באפילוג, אפריל וקייסי מארי מטפלות בארבעה צבי מחמד קטנים. קייסי מחכה לרגע שיגדלו כדי שיוכלו להתאמן ביחד.

== ביקורות ==
האתר Goodreads העניק לסיפור ציון של 4.37 כוכבים על סמך 381 ביקורות.<ref></ref>

== אדפטציה ==
ב-23 במרץ 2023 הוכרז שסדרת הקומיקס עתידה להיות מעובדת למשחק וידאו.<ref></ref><ref></ref> בספטמבר 2023 נחשף טיזר ראשוני למשחק בערוץ היוטיוב של סוני.<ref></ref>

== קישורים חיצוניים ==
* [https://turtlepedia.fandom.com/wiki/Teenage_Mutant_Ninja_Turtles:_The_Last_Ronin דף מידע על האוגדן בויקי הרשמי של צבי הנינג'ה (אנגלית)]
* 

== הערות שוליים ==

קטגוריה:צבי הנינג'ה
תוכנית נימבוס

תיאור כללי של לוויין נימבוס
תוכנית נימבוס (באנגלית: Nimbus program) הייתה תוכנית שכללה סדרת לווייני לחקר מטאורוליגי. הלווין הראשון שוגר בשנת 1964. הלוויינים פעלו במסלול מסונכרן-שמש והיו מצוידים בחיישנים ומכשירי מדידה שונים. הלוויין האחרון בסדרה פעל עד לשנת 1994. טכנולוגיות שפותחו עבור לווייני התוכנית הועברו להמשך ניצול למנהל האוקיינוסים והאטמוספירה הלאומי.

במהלך הנשים בהתאם להתפתחות טכנולוגית הוחרב מספר מכשירים שהותקנו על הלוויינים. הלוויין הראשון כלל 3 מכשירים בלבד. בלוויין האחרון מספר מכשירי מדידה הוכפל. בהתאם לכך גדל משקל הלוויין מ-374 ק"ג ב"נימבוס 1" ל-832 ק"ג ל"נימבוס 7". כל הלוויינים נבנו ב-RCA ושוגרו מבסיס חיל האוויר ונדנברג.

נתונים שהתקבלו מהלוויינים הראשונים איפשרו לשפר באופן משמעותי את איכות חיזוי מזג אוויר. בין הנתונים החשובים היו נתונים בהקשר לפליטת חום לאטמוספירה. הדבר איפשר בין היתר לשפר מודלים לחקר התחממות עולמית.

עוד לפני שיגור לווייני "נימבוס" החל חקר שכבת האוזון. מדידות שבוצעו בעזרת חללית "נימבוס 7" בשנים 1978–1994 איפשרו לנתח השפעת פליטת החומרים השונים על היווצרות הידלדלות שכבת האוזון מאל אנטארקטיקה.

הלוויינים הראשונים מסרו נתונים על שכבת השלג באזור הקוטב. לוויין "נימבוס 5" מסר נתונים מפורטים על היקף הקרח באוקיינוסים.

לווייני "נימבוס" היו בין הראשונים שנוצלו כמערכת ניווט לוויינית. יכולת זו נבדקה לעומק במהלך טיסת סולו של שיילה סקוט מעל הקוטב הצפוני בשנת 1971.

==שיגורים==
{| class="wikitable mw-collapsible mw-collapsed" width="900"
|- bgcolor="#ccfccf" align="center"
| תאריך שיגור|| לוויין || סיום פעילות
|-
| 28 באוגוסט 1964|| [https://nssdc.gsfc.nasa.gov/nmc/spacecraft/display.action?id=1964-052A Nimbus 1]|| 16 במרץ 1974
|-
| 15 במאי 1966|| [https://nssdc.gsfc.nasa.gov/nmc/spacecraft/display.action?id=1966-040A Nimbus 2]|| 17 ביוני 1969
|-
| 18 במאי 1968||Nimbus B|| השיגור נכשל
|-
| 13 באפריל 1969|| [https://nssdc.gsfc.nasa.gov/nmc/spacecraft/display.action?id=1969-037A Nimbus 3]|| 22 בינואר 1972
|-
| 8 באפריל 1970|| [https://nssdc.gsfc.nasa.gov/nmc/spacecraft/display.action?id=1970-025A Nimbus 4]|| 30 בספטמבר 1980
|-
| 11 בדצמבר 1972|| [https://nssdc.gsfc.nasa.gov/nmc/spacecraft/display.action?id=1972-097A Nimbus 5]|| 29 במרץ 1983
|-
| 12 ביוני 1975|| [https://nssdc.gsfc.nasa.gov/nmc/spacecraft/display.action?id=1975-052A Nimbus 6]||29 במרץ 1983
|-
| 24 באוקטובר 1978|| [https://nssdc.gsfc.nasa.gov/nmc/spacecraft/display.action?id=1978-098A Nimbus 7]|| 1 באוגוסט 1994
|}

==קישורים חיצוניים==

* [https://nssdc.gsfc.nasa.gov/earth/nimbus.html מידע על התוכנית]
* [http://www.astronautix.com/n/nimbus.html מידע על הלוויינים]

קטגוריה:לווייני מזג אוויר
קטגוריה:לוויינים אמריקאיים
באהבה, קיטי

באהבה, קיטי (באנגלית: XO, Kitty) היא סדרת טלוויזיה דרמה קומית רומנטית שנוצרה על ידי ג'ני האן לנטפליקס ועלתה ב-18 במאי 2023.<ref></ref> הסדרה, שהיא ספין אוף לסדרת הסרטים "לכל הנערים שאהבתי", היא סדרת הספין אוף הראשונה של נטפליקס לסדרת סרטים.<ref></ref>

== עלילה ==
קיטי קאבי (אנה קאת'קארט), שמאמינה שהיא בעלת ידע ומיומנויות במערכות יחסים רומנטיות, עוברת לקוריאה הדרומית במטרה להתקרב לבן זוגה - איתו היא מנהלת מערכת יחסים בשלט רחוק. היא מגלה שזוגיות היא הרבה יותר מסובכת כשהיא נוגעת לרגשות שלך.<ref></ref>

== דמויות ושחקנים ==
=== דמויות ראשיות ===
* קת'רין "קיטי" סונג קאבי (אנה קאת'קארט)
* די-הון קים (צ'וי מין-יונג)
* קווינסי "קיו" שאבזיאן (אנתוני קייוון)
* יורי האן (גיה קים)
* מין הו (סאנג הון לי)
* אלכס (פיטר ת'ורנוולד)
* ג'וליאנה (רייגן אליה)

=== דמויות חוזרות ===
* המנהלת ג'ינה לים (קים יונג'ין)
* הפרופסור לי (מייקל קיי לי)
* מדיסון מילר (ג'וסלין שלפו)

== סקירת סדרה ==

== הפקה ==
במרץ 2021, פורסם כי ספין אוף לסדרת הסדרת "לכל הנערים שאהבתי" נמצאת בשלבי פיתוח, כך שכל פרק יהיה קומדיה רומנטית בת חצי שעה. הסדרה פותחה כתוכן בלעדי לנטפליקס. מחברת הספרים, ג'ני האן, היא יוצרת הסדרה וגם מפיקה בפועל. אנה קאת'קארט חזרה לתפקידה כקיטי קאבי.

== פרסים ומועמדויות ==
{| class="wikitable sortable"
!שנה
!פרס
!קטגוריה
!מועמדים
!תוצאה
!מקור
|-
!2023
!פרסי אמי לתוכניות לילדים ולמשפחה
|הסדרה הטובה ביותר לנוער
| rowspan="2" |באהבה, קיטי
| 
|<ref></ref>
|-
!2024
!פרס התקשורת של הליגה ההומו-לסבית נגד השמצה
|התוכנית הטובה ביותר לילדים ולמשפחה - לייב אקשן
|
|<ref name=":0"></ref>
|}

==קישורים חיצוניים==

== הערות שוליים ==

קטגוריה:סדרות דרמה אמריקאיות
קטגוריה:סדרות קומדיה רומנטית אמריקאיות
קטגוריה:תוכניות טלוויזיה שעלו לשידור בשנות ה-2020
קטגוריה:סדרות ספין-אוף אמריקאיות
קטגוריה:סדרות טלוויזיה המבוססות על סרטים
קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
נס (ראפרית)

נסיה לוי (נולדה ב-10 בנובמבר 2002), המוכרת גם בשם הבמה המקוצר נס, היא ראפרית וזמרת ישראלית. חברה עם הזמר סטילה לצמד נס וסטילה.

==ביוגרפיה==
נסיה לוי נולדה וגדלה במושב שתולים. אמה מורה, אביה דוקטור למדעי החלל ולה ארבעה אחים צעירים. בוגרת תיכון דרכא ע"ש מנחם בגין בגדרה. השתחררה מצה"ל בטרם עת, לאחר כשנה.

לאחר מכן, החלה נס לפרסם קטעי ראפ של עצמה ברשת החברתית טיקטוק. אחד הקטעים זכה לתשומת ליבו של המוזיקאי צוקוש (עילי רביב), שהחליט לגייסה להתארח בשירו, "לא בקטע", ביחד עם הדי ג'יי צביקה ברנד, שיצא לאור בפברואר 2023.

באפריל 2023 זכתה נס לפופולריות רבה כאשר פרסמה בפלטפורמת טיקטוק סרטון שלה בו היא מבצעת במכוניתה קטע מתוך סקיצה לשיר "תיק קטן", שיצרה יחד עם הראפר סטילה מהרכב ההיפ הופ הלם תרבות. הסרטון הפך במהרה לוויראלי וצבר מיליוני צפיות. בעקבות הצלחתו החליטה נס להשלים את השיר ולהוציאו באופן רשמי. השיר יצא לאור ב-30 באפריל, צבר מאות אלפי השמעות בפלטפורמות הדיגיטליות, והגיע היישר למקום הראשון במצעד "היטליסט" של מאקו. השיר אף זכה להשמעות רבות בתחנות הרדיו והגיע למקום השני במצעד השבועי של מדיה פורסט. בעקבות הצלחת השיר סומנה נס כהבטחה מוזיקלית על ידי גופי תקשורת שונים.

לוי מתגוררת בראשון לציון.<ref></ref>

==דיסקוגרפיה==

===השתתפות בסינגלים===
{| class="wikitable sortable plainrowheaders" style="text-align:center;"
!שם השיר
!שנה
!אלבום
|-
!"לא בקטע"<small>(צוקוש וצביקה ברנד בהשתתפות נס)</small>
|2023
|<span style="color: grey;"><small>סינגל ללא אלבום</small></span>
|}

==קישורים חיצוניים==

==הערות שוליים==

קטגוריה:ראפריות ישראליות
קטגוריה:ראפרים ישראלים
קטגוריה:זמרות ישראליות
קטגוריה:זמרים ישראלים
קטגוריה:נשות המושב
קטגוריה:אנשי המושב
קטגוריה:ישראליות שנולדו ב-2002
קטגוריה:ישראלים שנולדו ב-2002
קטגוריה:בוגרי תיכון אזורי דרכא ע"ש בגין (גדרה)
סטילה

דור סורוקר (נולד ב-1 בנובמבר 1998), הידוע בשם הבמה סטילה, הוא ראפר, זמר, פזמונאי, מלחין ומפיק מוזיקלי ישראלי. ידוע כחבר בהרכב ההיפ הופ הלם תרבות, ובצמד נס וסטילה.

==ביוגרפיה==
נולד ב-1 בנובמבר 1998 בשדה נחמיה וגדל שם ברוב ילדותו. בהמשך התגורר בתל אביב-יפו, אשדוד ובאמונים.

בשנת 2016, לאחר שהכיר את חן פורתי ואוראל "אנדרדוג" שמאילוב בקבוצת היפ הופ ברשת החברתית פייסבוק, עברו השלושה לדירת שותפים בחולון והקימו את הרכב ההיפ הופ "הלם תרבות". שירם הראשון, "השמש תזרח", יצא לאור באפריל 2017. ההרכב הוציא סינגלים רבים שזכו לאהדה ברשתות החברתיות, וסטילה אף פרסם מספר שירי סולו לאורך תקופה זו, ובהם "64 בארז", "לא חוזר אחורה" ו"מיינדסט" שזכו למאות אלפי צפיות בפלטפורמות המוזיקה. ביולי 2022 יצא אלבום הבכורה של ההרכב, "דירת שותפים", הכולל הופעות אורח של איזי ושרק.

ב-2023 יצר, הפיק וביצע יחד עם הראפרית נס את השיר "תיק קטן". השיר הפך ללהיט ויראלי והגיע היישר אל המקום הראשון במצעד "היטליסט" של מגזין מאקו. נוסף על כך, זכה להצלחה בתחנות הרדיו והגיע למקום השני במצעד השבועי של מדיה פורסט. בנובמבר 2023, בעקבות התפרצות מלחמת חרבות ברזל, הוציאו הצמד את השיר "חרבו דרבו" שהגיע גם הוא למקום הראשון במצעד היטליסט.

סטילה מתגורר בחולון.<ref></ref>

==דיסקוגרפיה==
===אלבומי אולפן===
====עם הלם תרבות====
* 2022: דירת שותפים

==קישורים חיצוניים==

==הערות שוליים==

קטגוריה:ראפרים ישראלים
קטגוריה:זמרים-יוצרים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:מפיקי היפ הופ ישראלים
קטגוריה:שדה נחמיה: אישים
קטגוריה:ישראלים שנולדו ב-1998
טיט (חומר)

טִיט הוא חומר בניין העשוי מאדמה וחומרים אורגניים. רוב הבניינים שנבנו בטיט דומים לבניינים שנבנו באדמה או באדמה נגוחה. המבנה הקדום ביותר שנבנה מטיט נמצא בלוס מורטורס, פרו, והוא מתוארך לשנת 5,100 לפני הספירה.<ref></ref>

באקלים יבש, מבנים שנבנו מטיט הם עמידים ובעלי מסה תרמית גדולה, וחלק מאותם מבנים הם המבנים שהחזיקו מעמד הכי הרבה זמן. עם זאת, מבנים אלו רגישים במיוחד לרעידות אדמה, ובעיקר אם אינם מתוחזקים.<ref>[http://www.livingatlaschile.com/?s=adobe Short documentary about adobe preparation and 2010 Chile earthquake] Livingatlaschile.com, FICh. Retrieved 5 March 2014 </ref><ref></ref>

מבנים שנבנו מטיט הם נפוצים ברחבי העולם, בעיקר בשל פשטות העיצוב והייצור שלו.<ref>Marchand, Trevor (2009). The Masons of Djenne. Bloomington: University of Indiana Press</ref><ref></ref> קיימים ממצאים המראים כי היה שימוש בחומר זה בקרב מספר עמים ילידים ביבשת אמריקה, בעיקר בדרום-מערב ארצות הברית, מסו-אמריקה והרי האנדים.<ref></ref>

== קישורים חיצוניים ==

* 

== הערות שוליים ==

קטגוריה:חומרי בניין
מסנן חלקיקים

מסנן חלקיקים (באנגלית: Particle filter) הוא אלגוריתם גנטי
סטטיסטי, המבוסס על מסנן בייסיאני, העושה שימוש בשיטת מונטה קרלו לשערוך מצב מערכת המשתנה בזמן. מסנן חלקיקים מיועד לשערך מצבי מערכתיים מסובכים שקשה לתאר אותם בצורה ניתוחית ומדויקת. משמש בתחום הרובוטיקה, ניווט וראייה ממוחשבת.

מצב המערכת מיוצג באמצעות אוסף מצבים דטרמיניסטיים אפשריים, קרי חלקיקים. אלו נקבעים מתוך המידע הזמין על המערכת, וכל חלקיק מקבל משקל בהתאם להתאמתו למידע הקיים. חלקיקים עם משקל גבוה יותר מייצגים מצב סביר יותר של המערכת.
מציאת מיקום במפה נתונה באמצעות מדידות טווח ומסנן חלקיקים. באדום החלקיקים המשתנים בזמן

על אף שהבסיס המתמטי פותח כבר בשנות ה-60 של המאה ה-20 עבור פתרון בעיות לא ליניאריות מתחום מכניקת הזורמים, המונח "מסנן חלקיקים" ניתן לראשונה בשנת 1996 במאמר של דל מוראל.<ref name="dm962"></ref>

האלגוריתם משמש בין היתר לפתרון בעיות לא ליניאריות ומודל מרקוב חבוי.

האלגוריתם משתמש רק במדידות החדשות ובמצב המערכת כפי שהתקבל מההערכה שלו, ללא התייחסות לערכים קודמים. לפיכך, קל ליישם את האלגוריתם במערכות זמן אמת.

==אלגוריתם==
פעולת האלגוריתם כוללת שני שלבים מרכזיים:
# חיזוי: הפעלת מודל חיזוי כדי לקבל הערכה של מצב המערכת טרום מדידה (א-פריורי).
# עדכון: עדכון ההערכה בעקבות התצפיות/מדידות שהתקבלו בפועל.

אלגוריתם מסנן חלקיקים הוא אלגוריתם רקורסיבי לאחר אתחול החלקיקים - חלקיקים מיוצגים על ידי נקודות אקראיות במרחב הסטוכסטי של המערכת, בכל מחזור מבצע:
# קידום מצב החלקיקים - חיזוי המצב הבא של החלקיקים בהתאם למידע הקיים בפונקציית ההסתברות של המערכת, על בסיס מודל.
# מדידה - מידע עדכני המתקבל על מצב המערכת. לדוגמה: מדידות מחיישנים.
# הערכת משקלים - ניתן לחשב משקל עבור כל חלקיק, כך שמשקל גבוה מייצג התאמת גבוהה בין מצב המערכת המעודכן על בסיס המדידה למצב שמייצג החלקיק.
# עדכון מצב המערכת והערכת אי הוודאות.
# דגימה מחדש של החלקיקים (resample) - חלקיקים עם משקל גבוה ייווצרו מהם דגימות חלקיקים נוספים, וחלקיקים עם משקל נמוך ייווצרו מהם פחות חלקיקים או יוסרו מאוסף החלקיקים. ישנן מספר שיטות המתארות באילו תנאים נדרש לבצע דגימה מחדש וכיצד מתבצעת.

==ראו גם==
* מסנן קלמן

==קישורים חיצוניים==
*[https://courses.campus.gov.il/courses/course-v1:ARIEL+ACD_RFP4_ARIEL_Nivut+1_2022/course/ אלגוריתמי ניווט ושיערוך מקום], קמפוס IL - פרק אחרון עוסק במסנן חלקיקים.
* המסביר על מסנן חלקיקים עבור ניווט רובוטים, יולי 2020, בריאן דגלס (Brian douglas)

==הערות שוליים==

קטגוריה:תורת הבקרה
אולפני סרם

אולפני סרם (באנגלית: Sarm Studios) הוא אולפן הקלטות עצמאי בלונדון. מיקומו המקורי של האולפן נוסד במקור במזרח לונדון ב-1973, ושם שונה לאולפני סרם איסט (Sarm East Studios) ב-1982, כאשר ג'יל סינקלייר וטרבור הורן רכשו את אולפני בייסינג סטריט מאיילנד רקורדס ושינו את שמו לאולפני סרם וסט (Sarm West Studios).<ref name=":0"></ref> המיקומים המקוריים של אולפני סרם הוחלפו בסופו של דבר על ידי מתחם כפר המוזיקה סרם (Sarm Music Village).<ref name=":0" />

== היסטוריה ==
האולפנים חולקו בצורה הנוכחית:
* סרם איסט (1973–2001)
* סרם וסט (1982–2013)
* כפר המוזיקה סרם (2013–הווה)

== אמנים ==
בין האמנים שהקליטו אלבומים ושירים באולפנים היו מדונה, איירון מיידן, ניק קרשו, פרנקי הולך להוליווד, יס, גרייס ג'ונס, סיל, מארק אלמונד, ג'ורג' מייקל וכריסטינה אגילרה.<ref name=":0" />

== הערות שוליים ==

קטגוריה:אולפני הקלטות
האגם הרותח

האגם הרותח (באנגלית: Boiling Lake) הוא פומרולה הממוקמת בפארק הלאומי מורן טרואה פיטון, דומיניקה. האגם, אשר ממוקם כ- מזרחית לבירת דומיניקה, רוזו, מלא במים כחולים-אפורים מבעבעים שבדרך כלל עטופים בענן אדים. האגם נחשב כמעיין החם השני בגודלו בעולם, אחרי אגם מחבת הטיגון בניו זילנד.

אין דרך ישירה לאגם, והטיול בין האגם לכביש הקרוב ביותר אורך כ-.<ref></ref>

== היסטוריה ==
התצפית המתועדת הראשונה של האגם הייתה בשנת 1870 על ידי אדמונט וואט והנרי אלפרד אלפורד ניקולס .<ref></ref> ב-1875, ניקולס והנרי פרסטו הוזמנו לחקור את האגם. במדידות שהם לקחו בקצוות האגם, נמצא כי טמפרטורת המים הייתה 82–92 מעלות צלזיוס (180–197 מעלות פרנהייט), אך מעולם לא מדדו במרכז האגם. החוקרים כתבו כי עומק הים עלול להיות יותר מ-195 רגל (59 מטר).

מעת לעת נרשמו תנודות במפלס פני האגם. בשנות ה-70 של המאה ה-19, האגם היה עמוק. לאחר התפרצות פריאטית ב-1880, האגם נעלם ויצר מזרקה של מים חמים. התפרצות פריאטית נוספת שהתרחשה בתחילת המאה ה-21, הורידה את מפלס האגם בכ-10 מטרים (33 רגל) מדצמבר 2004 ועד אפריל 2005, אם כי מאוחר יותר מפלס האגם התמלא מחדש ביום אחד בלבד.<ref name="FournierPaper"></ref><ref></ref>

== הערות שוליים ==

קטגוריה:מעיינות חמים
קטגוריה:דומיניקה: גאוגרפיה
היפו היפי

היפו היפי הוא שיר ילדים שכתבה לאה לופנפלד, הלחין קובי אשרת וביצע השחקן והזמר הישראלי־אמריקאי מייק בורשטיין. בורשטיין ביצע את השיר בפסטיבל שירי הילדים השמיני, שהתקיים בחנוכה תשל"ח (1977), וזכה במקום הראשון.

השיר זכה לביצועים רבים, בין השאר של דודו זר, אפרת רייטן, חנן גולדבלט, עודד מנשה ודנה דבורין, טל מוסרי וארז בן הרוש, עירית ענבי, דליה עמיהוד, מיכל צפיר וסיון ברטלה, משתתפי ההצגה "ילד פלא", והגרובטרון.

== על השיר ==
כותבת המילים, הפזמונאית לאה לופנפלד, כתבה את השיר כמחווה להיפופוטמים. לופנפלד, שהעידה על עצמה כאוהבת בעלי חיים, ביקרה בספארי ברמת גן, שם סיפרו לה מבקרים אחרים שההיפופוטם שבמקום לא זוכה לתשומת לב. הדבר נגע לליבה. , סיפרה. היא מסרה את השיר לקובי אשרת להלחנה משום שהרגישה שהוא יתאים למשימה. מייק בורשטיין ביצע את השיר בפסטיבל שירי הילדים השמיני, שהתקיים ב־1977, וזכה במקום הראשון. לטענתה של לופנפלד, מאז .

== ביקורת והצלחה ==
נועם שגב מ־ynet בחר בשיר כאחד מ־25 השירים הטובים של פסטיבלי הילדים (מתוך 87 מועמדים).

השיר הוצג למצעד רשת ג' ב־12 בדצמבר 1977, נכנס למקום ה־25 במצעד בשבוע שלאחר מכן, ויצא ממנו בשבוע שלאחר מכן.

== מיקומי שיא ==

== קישורים חיצוניים ==

* [https://music.youtube.com/watch?v=MH_-h04Ja8w&feature=share "היפו היפי" בביצוע מייק בורשטיין (אודיו)], באתר יוטיוב מיוזיק

== הערות שוליים ==

קטגוריה:שירי 1977
קטגוריה:סינגלים מ-1977
קטגוריה:שירים בעברית
קטגוריה:שירים שהולחנו על ידי קובי אשרת
קטגוריה:שירי פסטיבל שירי הילדים
מיכל פלטי

מיכל פלטי (נולדה ב-10 בנובמבר 1966) היא עיתונאית ויזמית ישראלית. כתבותיה פורסמו בעיתונים הארץ ודה-מרקר. עבדה גם בדמוקרטTV<ref name=":0"></ref>. משמשת כיועצת תקשורת עבור "אורנשטיין חושן"<ref name=":1"></ref>.

== ביוגרפיה ==
מיכל פלטי נולדה בתל אביב וגדלה בשכונת מעוז אביב. היא למדה בתיכון עמל ליידי דייוויס בתל אביב. שירתה בנח"ל. פלטי בעלת תואר ראשון ותואר שני בהצטיינות בחוג לתורת הספרות הכללית באוניברסיטת תל אביב. היא גם התמחתה בלימודי שוק ההון בבית ההשקעות "מיטב"<ref name=":1" />.

פלטי הייתה כתבת בעיתון הארץ בנושאי אוכל ומוזיקה בין השנים 1992 ל-2011. בתחום המוזיקה כתבה על מוזיקת רוק.<ref></ref> החל משנת 2003, כתבה גם בתחום הכלכלה, בתחילה במוסף "כלכלה חדשה", ובהמשך ב"דה מרקר".

פלטי הקימה ב-2020 מיזם סחר הוגן עם לילך רובין בשם East Jerusalem Goods Company, המשווק לעולם מוצרי בוטיק ממזרח ירושלים<ref name=":0" />.

הייתה עורכת וכתבת בתוכניות אקטואליה וכלכלה כ"שיחת היום", ו"סוגרים חשבון". פלטי גם עסקה בהכשרת תחקירנים ובהקמת מחלקות תחקירים ב"דמוקרטTV" וב"שיחת היום"<ref name=":1" />.

מיכל פלטי אם לשניים וגרה בתל אביב<ref name=":0" />.

== קישורים חיצוניים ==

* מיכל פלטי, [https://www.haaretz.co.il/ty-WRITER/0000017f-da24-dea8-a77f-de66c7520000 כתבות], באתר הארץ
* מיכל פלטי, [https://www.themarker.com/ty-WRITER/0000017f-da5a-d432-a77f-df5bc7220000 כתבות], באתר דה-מרקר
* 
* 
* 
* 
* האתר של [https://eastjerusalemgoods.com/ East Jerusalem Goods Company]

== הערות שוליים ==

קטגוריה:עיתונאיות ישראליות
קטגוריה:תל אביב-יפו: אישים
קטגוריה:בוגרות תיכון ליידי דייוויס (תל אביב)
קטגוריה:בוגרי תיכון ליידי דייוויס (תל אביב)
קטגוריה:חברי גרעיני נח"ל
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:סגל הארץ
קטגוריה:יזמים ישראלים
קטגוריה:תחקירניות ישראליות
קטגוריה:ישראליות שנולדו ב-1966
קטגוריה:ישראלים שנולדו ב-1966
קטגוריה:עיתונאיות לסביות ישראליות
ניק ללוטה

ניקולס ג'וזף ללוטה (באנגלית: Nicholas Joseph LaLota; נולד ב-23 ביוני 1978) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת ניו יורק. ללוטה הוא חבר המפלגה הרפובליקנית.

== ביוגרפיה ==
ללוטה נולד ב-23 ביוני 1978 בעיר ביי שור (Bay Shore) שבניו יורק. בשנת 1996 השלים את לימודיו התיכוניים בתיכון סנט אנתוני השוכן בפרוור האמיד סאות' הנטינגטון, ובשנת 2000 היה לבוגר האקדמיה הימית של ארצות הברית. במשך שמונה שנים שירת בצי ארצות הברית, ושלוש פעמים הוצב בשליחות מבצעית מעבר לים. בנוסף, הוא בעל תואר שני במנהל עסקים ובמשפטים מאוניברסיטת הופסטרה. 

בראשית דרכו הפוליטית היה ללוטה ראש הסגל של נציב מחוז סאפוק קווין מקפרי. הוא גם כיהן כחבר במועצת הבחירות של מחוז סאפוק וכן כנאמן במועצת העיר אמיטיוויל שבניו יורק. בבחירות 2022 התמודד ללוטה לבית הנבחרים של ארצות הברית במחוז הקונגרס הראשון של ניו יורק במקומו של נציג המחוז המכהן לי זלדין, שפרש כדי להתמודד לתפקיד מושל ניו יורק. בבחירות הכלליות ניצח ללוטה את ברידג'ט פלמינג, מועמדת המפלגה הדמוקרטית, ונבחר אל הקונגרס ה-118 של ארצות הברית.

ב-27 בדצמבר 2022, עוד בטרם השבעתו לקונגרס, נהיה ללוטה לאחד הרפובליקנים הראשונים שקראו לבצע חקירה מלאה של ועדת האתיקה של בית הנבחרים של ארצות הברית בדבר הטענות הכוזבות בקורות חייו של עמיתו הרפובליקני מלונג איילנד, ג'ורג' סנטוס.

== קישורים חיצוניים ==

* 

* 

==הערות שוליים==

קטגוריה:בוגרי אוניברסיטת הופסטרה
קטגוריה:בוגרי האקדמיה הימית של ארצות הברית
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1978
כריסטיאן מיכלסן

כריסטיאן מיכלסן (בנורווגית: Christian Michelsen; 15 במרץ 1857 – 29 ביוני 1925) היה איל ספנות ומדינאי נורווגי. כיהן כראש ממשלת נורווגיה מ-1905 עד 1907. מיכלסן ידוע בעיקר בתפקידו המרכזי בפירוק האיחוד בין נורווגיה לשוודיה ב-1905, והיה אחד מהפוליטיקאים המשפיעים ביותר בנורווגיה באותו הזמן.

== ראשית חייו ==
מיכלסן נולד בברגן, ונקרא על שם סבו, הבישוף פטר כריסטיאן הרסלב קירשוב. הוא היה הבכור מבין חמישה אחים שנולדו למשפחת סוחרים. מיכלסן למד משפטים באוניברסיטת פרדריק המלכותית ועבד כעורך דין. בהמשך הקים חברת הספנות שהפך לאחת מהגדולות בנורווגיה.

== קריירה פוליטית ==
מיכלסן נבחר לסטורטינג ב-1891 מטעם המפלגה הליברלית של נורווגיה. כיהן כשר האוצר תחת ממשלו את פרנסיס הגרופ ותמך במדיניות תקיפה יותר כלפי האיחוד השוודי-נורווגי. במרץ 1905 מונה לראש ממשלת נורווגיה, ומיד הפך למנהיג התנועה לקראת פירוק האיחוד.

הבסיס הפורמלי לפירוק היה סירובו של המלך אוסקר השני לקבל את החוקים הקונסולריים הנורווגים (Konsulatsaken). ממשלת שוודיה התעקשה שחוקים המסדירים את ענייני החוץ חייבים להיות חלק מהסכם האיחוד, וככזה, חוקים אלו לא יכולים לעבור על ידי הסטורטינג ללא הסכמת הריקסדאג.

ב-27 במאי 1905 סירב המלך אוסקר לחתום על הצעת החוק, ובתגובה התפטרו שרי הקבינט הנורווגי. המלך לא נקט בפעולה נוספת, והפוליטיקאים השוודים לא עשו דבר. ב-7 ביוני הכריז הסטורטינג שמכיוון שהמלך לא הצליח להקים ממשלה חדשה בנורווגיה לאחר התפטרותו של מיכלסן, הוא איבד את יכולת השלטון ולכן הפסיק לשמש כמלך נורווגיה.

מיכלסן קיבל את העיקרון שלמלוכה דמוקרטית יהיו סיכויים גדולים יותר להתקבל בעולם ובקרב רוב הנורווגים. הוקון השביעי הפך למלך נורווגיה לאחר שמשאל עם חדש העניק לו כ-79% מהקולות.

ב-1907 התפטר מתפקידו, וירגן לובלנד החליף אותו בתפקיד.

ב-1925 הקים, יחד עם פריטיוף ננסן והתעשיין , את מפלגת .

== חיים אישיים ==
מיכלסן היה נשוי ליוהאן בנדיקטה ולנדלה משנת 1881 (1861–1910). בשנת 1905 הוענק לו הצלב הגדול של מסדר אולף הקדוש.

ב-1899 החל מיכלסן בבניית אחוזת , אשר הושלמה ב-1900. האחוזה כיום מתפקדת כבית המגורים של משפחת המלוכה הנורווגית ופתוחה לציבור.

==קישורים חיצוניים==

* 

קטגוריה:נורווגים שנפטרו ב-1925
קטגוריה:ילידי 1857
קטגוריה:ראשי ממשלת נורווגיה
הנסי ברטמן

הנסי ברטמן (בגרמנית: Hansi Bratmann) הייתה שחיינית יהודייה-אוסטרית. אלופת אוסטריה בשחייה וזוכת 3 מדליות, אחת מכל סוג, מהמכביה הראשונה (1932).

== ביוגרפיה ==
ברטמן התאמנה בקבוצת הכח וינה בהדרכת זיגי ורטהיימר.

באליפות אוסטריה שנערכה בלינץ באוגוסט 1931 זכתה ברטמן בשתי מדליית זהב, במשחה ל-100 מטר גב ובמשחה שליחות 3x100 מטר מעורב

במכביה הראשונה שנערכה בישראל בשנת 1932 זכתה ברטמן ב-3 מדליות, אחת מכל סוג. מדליית זהב במשחה שליחות 4x100 מטר חופשי, מדליית כסף במשחה ל-100 מטר גב בתוצאה של 1:35.2 דקות, אחרי חברתה לנבחרת הדי ביננפלד (1:34.8 דקות) ולפני אווה ביין מארצות הברית (1:40.1 דקות) ומדליית ארד במשחה ל-200 מטר חזה בתוצאה של 3:56.6 דקות, אחרי הדי ורטהיימר (3:24.8 דקות) וחברתה לנבחרת פריצי לוי (3:27.4 דקות). 

== קישורים חיצוניים ==
* 
* [http://cupola.gettysburg.edu/cgi/viewcontent.cgi?article=1019&context=histfac Hakoah Vienna and the International Nature of Interwar Austrian Sports] William bowman 

== הערות שוליים ==

קטגוריה:ספורטאי הכח וינה
קטגוריה:שחייניות יהודיות
קטגוריה:אלופות המכביה: שחייניות
אנתוני ד'אספוזיטו

אנתוני פ. ד'אספוזיטו (באנגלית: Anthony P. D'Esposito; נולד ב-22 בפברואר 1982) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת ניו יורק. ד'אספוזיטו, בלש משטרה בדימוס, הוא חבר המפלגה הרפובליקנית.

== ביוגרפיה ==
ד'אספוזיטו נולד בכפר איילנד פארק שבמחוז נסאו במדינת ניו יורק. לפני שנכנס לפוליטיקה של ארצות הברית, שירת כקצין משטרה ביחידת הבילוש ה-73 של משטרת ניו יורק. הוא הצטרף ל-NYPD ב-2006 ועבד שם עד שפרש בשנת 2020.

במהלך הקריירה שלו במשטרת ניו יורק, הוגשו נגד ד'אספוסיטו ארבע תלונות בגין שימוש בכוח מופרז, ועל אחת מהן הומלץ להגיש נגדו כתב אישום. כמו כן, פעמיים ננזף בידי המשטרה: ב-2007, על כך שעבד כתקליטן וכמוזג במועדון לילה ללא אישור מיוחד מהמשטרה, ובעקבות זאת נשללו ממנו 15 ימי חופשה; ובשנת 2015, כאשר נשללו לו 20 ימי חופשה נוספים בשל אי אבטחת כלי הנשק שלו, שנגנב לאחר שהשאיר אותו ללא השגחה במכונית.

בשנת 2016 מונה ד'אספוסיטו לחבר מועצה במועצת עיריית המפסטד (Hempstead) שבניו יורק, ובשנה העוקבת נבחר לכהונה מלאה. היא כיהן כחבר המועצה עד שנבחר אל הקונגרס בשנת 2023. 

בבחירות 2022 התמודד לבית הנבחרים של ארצות הברית במחוז הקונגרס הרביעי של ניו יורק. בבחירות המקדימות של המפלגה הרפובליקנית ניצח ללא התנגדות, ובבחירות הכלליות ניצב בפני לורה גילן, מועמדת המפלגה הדמוקרטית ולשעבר עמיתתו למועצת עיריית המפסטד. ד'אספוסיטו הגדיר את המרוץ כ"משאל עם בנושאי ביטחון הציבור ויוקר המחיה". ביום הבחירות הכלליות גבר על גילן עם 51.8% מהקולות. הוא הושבע לתפקידו בראשית ינואר 2023, עם התכנסות הקונגרס ה-118 של ארצות הברית.

בינואר 2023 היה ד'אספוסיטו לחבר הקונגרס הרפובליקני הראשון שקרא להתפטרותו של עמיתו לסיעה ג'ורג' סנטוס בעקבות גילויים על הצהרות ביוגרפיות כוזבות מצדו של האחרון. על פי הדיווחים, משרדו של ד'אספוסיטו סייע בשירותים לתושבי מחוז הקונגרס השלישי השכן, שמיאנו לעבוד עם משרדו של סנטוס. ב-7 במרץ 2023 הציג ד'אספוסיטו את חוק "No Fortune for Fraud", חקיקה המשנה את חוקי בית הנבחרים כך שיחול איסור על חברי קונגרס לקבל תשלום עבור מעמדם כידוענים אם יוגש נגדם כתב אישום בגין עבירות כספיות או הונאה; סנטוס, שנמצא תחת חקירה בגין הונאה וזיוף המחאותים בברזיל, אינו מוזכר במישרין בחקיקה, אך ד'אספוסיטו אמר שהוא "מקור השראה" לכך.

בספטמבר 2023, כחלק מביקור רשמי בישראל, השתתף ד'אספוזיטו בסיור בשומרון מטעם יו"ר המועצה האזורית יוסי דגן והביע תמיכה בהתיישבות היהודית ביהודה ושומרון.

== קישורים חיצוניים ==

* 

* 

==הערות שוליים==

קטגוריה:אמריקאים ממוצא איטלקי
קטגוריה:אמריקאים ממוצא פוארטו ריקני
קטגוריה:בוגרי אוניברסיטת הופסטרה
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1982
יצחק בן אליעזר

יצחק בן אליעזר היה רב גרמני שחי בוורמס בערך בשנים 1460–1480, מתלמידי רבי משה בן אליעזר הדרשן, ומחבר "ספר הגן".

== ספר הגן ==
רבי יצחק חיבר בגרמנית ספר מוסר בשם "ספר הגן" (קרקוב, ה'של"ט בערך). הספר מחולק לשבעה חלקים לפי ימות השבוע. הספר תורגם לעברית על ידי רבי משה שערטילש ב"ר יששכר, ונדפס לאחר מכן יחד עם "ספר הדרכה" של רבי יוחנן לוריא, בפראג (ה'שנ"ז, ה'שע"ב) ובאמסטרדם (ה'תכ"ג, ה'תע"ג). הספר תורגם שוב מעברית לגרמנית ("Das Hochgelobte Sefer ha-Gan", האנווא, בערך ה'ש"פ; "Das Ist der Teutsch Sefer ha-Gan", פיורדא, ה'תנ"ב).<ref>.</ref>
== הערות שוליים ==

== קישורים חיצוניים ==

קטגוריה:מחברי ספרי מוסר ומחשבה
קטגוריה:וורמס: רבנים
קטגוריה:אישים שחיו במאה ה-15
מיכאיל מורביוב-וילנסקי

הגרף מיכאיל ניקולאייביץ' מורביוב (ברוסית: Граф Михаи́л Никола́евич Муравьёв; 12 באוקטובר 1796, מוסקבה – 1 בספטמבר 1866, סנט פטרבורג) היה מדינאי רוסי אימפריאלי. נודע בעיקר בשל דיכוי מרד ינואר הפולני, ובעקבותיו - הובלת תהליך הרוסיפיקציה והדה-פולוניזציה של שטחי הקריי (край, יחידת חלוקה לא רשמית של האימפריה הרוסית) הצפון־מערבי של האיפריה הרוסית. שטחים אלו כללו שש גוברניות בשטחי בלארוס וליטא של המאה ה-21: וילנה, קובנה, גרודנה, מינסק, מוגילב, ויטבסק.

בפולין וליטא היה מורביוב לסמל אנושי לדיכוי והרוסיפיקציה הכפויה של שלטון הצאר. בין השנים 1901–1918 נקראה העיר הליטאית מז'ייקיאי על שמו: מורביובו. השם בוטל בידי הממשלה הליטאית החדשה.

אין להחליפו עם נכדו, המדינאי הרוסי ושר החוץ של רוסיה בשנים 1897–1900, מיכאיל ניקולאייביץ' מורביוב .

==קישורים חיצוניים==
* 
* [https://kpbc.umk.pl/dlibra/docmetadata?id=12046&from=latest זכרונותיו של הרוזן מורביוב (Michał Mikołajewicz Murawiew)], המהדורה הפולנית הראשונה, באתר פרויקט הספרייה הדיגיטלית של קויאוויה-פומרניה 
* 

קטגוריה:נפטרים ב-1866
קטגוריה:ילידי 1796
קטגוריה:האימפריה הרוסית: אישים